CELEX: 62018TN0255
Language: hu
Date: 2018-04-23 00:00:00
Title: T-255/18. sz. ügy: 2018. április 23-án benyújtott kereset – US kontra EKB

201806150771955392018/C 231/422552018TC23120180702HU01HUINFO_JUDICIAL20180423333421T-255/18. sz. ügy: 2018. április 23-án benyújtott kereset – US kontra EKB
 ---documentbreak--- C2312018HU3310120180423HU00423313422018. április 23-án benyújtott kereset – US kontra EKB
   (T-255/18. sz. ügy)2018/C 231/42Az eljárás nyelve: francia
      Felek
   
   
      Felperes: US (képviselők: L. Levi és A. Blot ügyvédek)
   
      Alperes: Európai Központi Bank
   
      Kérelmek
   
   A felperes azt kéri, hogy a Törvényszék:
   
            —
         
         
            a jelen keresetet nyilvánítsa elfogadhatónak és megalapozottnak;
         
      következésképpen:
   
            —
         
         
            semmisítse meg a felperes szerződésének átváltoztatásáról szóló 2017. június 13-i határozatot;
         
      
            —
         
         
            semmisítse meg az EKB 2017. október 11-i, a felperes 2017. augusztus 11-i közigazgatási felülvizsgálat („administrative review”) iránti kérelmét elutasító határozatát;
         
      
            —
         
         
            semmisítse meg az EKB 2018. február 13-i, a felperessel ugyanaznap közölt és a felperes 2017. december 7-i panaszát („grievance procedure”) elutasító határozatát;
         
      
            —
         
         
            állapítson meg kártérítést az elszenvedett károk miatt;
         
      
            —
         
         
            az alperest kötelezze az összes költség viselésére.
         
      
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
            1.
         
         
            Az első jogalap a szerződések átváltoztatására vonatkozó politikával szembeni jogellenességi kifogáson alapul, mivel az megsérti az alkalmazási feltételek 10. cikkének c) pontját, valamint a személyi állományra alkalmazandó szabályok 2.0. cikkét, és a jogszabályi hierarchia megsértésével hozták meg.
         
      
            2.
         
         
            A második jogalap jogellenességi kifogáson alapul, mivel az alkalmazási feltételek 10. cikkének c) pontja, valamint a Személyi állományra alkalmazandó szabályok 2.0. cikke sérti az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28-i 1999/70/EK tanácsi irányelvet, valamint az ESZSZ, az UNICE és a CEEP által a határozott ideig tartó munkaviszonyról kötött keretmegállapodás (6) preambulumbekezdését.
         
      
            3.
         
         
            A harmadik jogalap az Annual Salary and Bonus Review (ASBR) iránymutatásaival kapcsolatos jogellenességi kifogáson alapul, mivel azok sértik az indokolási kötelezettséget és a jogbiztonság elvét.
         
      
            4.
         
         
            A negyedik jogalap a nyilvánvalóan téves értékelésen, valamint az indokolási kötelezettség megsértésén alapul egyrészt a felperes fizetési fokozatokba történő besorolását illetően, másrészt annak „folyamatos fejődését” illetően, harmadrészt a vállalat érdekének („business needs”) a felperes különös ismeretei, készségei és képességei szempontjából történő fenntartását illetően.